Να μορφοποιήσετε τη σελίδα 2 ακριβώς όπως τη σελίδα 1 (χωρίς το πλαίσιο κειμένου των οδηγιών):

1. Περιθώρια σελίδας: αριστερό 2εκ., δεξί 6εκ., πάνω 2εκ., κάτω 5εκ.
2. Επεξεργασία κεφαλίδας: κόκκινη γραμμή, πλαίσιο κειμένου «Λογισμικό συστήματος», κόκκινο πλαίσιο κειμένου «4» με γραμματοσειρά Arial, 30 στ., χρώμα άσπρο, αριστερή στοίχιση
3. Εισαγωγή αρχιγράμματος
4. Εισαγωγή κόκκινου στρογγυλεμένου ορθογωνίου με διάταξη πίσω από το κείμενο «4.1 Λογισμικό συστήματος», το οποίο έχει γραμματοσειρά μεγέθους 14 στ., χρώματος άσπρου
5. Κείμενο σώματος κειμένου: Arial, 11 στ., διάστημα παραγράφου 6στ. πριν και 6 στ. μετά, πλήρης στοίχιση, αυτόματος συλλαβισμός
6. Εισαγωγή smartart: Οργανόγραμμα 🡪 Ιεραρχία, χρώμα πλαισίων κίτρινο, γραμματοσειρά Arial , μέγεθος 12 στ., έντονη γραφή
7. Έντονη γραφή όπου χρειάζεται
8. Επεξεργασία υποσέλιδου: κόκκινο πλαίσιο κειμένου με αρίθμηση σελίδας, γραμματοσειρά Arial, 16 στ., χρώμα άσπρο, αριστερή στοίχιση

Στο προηγούμενο κεφάλαιο γνωρίσαμε το υλικό του υπολογιστή. Όμως μια άλλη βασική συνιστώσα είναι το λειτουργικό σύστημα. Στο κεφάλαιο αυτό, λοιπόν, θα επιχειρήσουμε να κατανοήσουμε τις κυριότερες έννοιες των λειτουργικών συστημάτων, να αναλύσουμε το ρόλο και τη σημασία τους και να παρουσιάσουμε, τα μέρη από τα οποία αποτελείται ένα λειτουργικό σύστημα. Τέλος, θα αναφερθούμε σε λειτουργικά συστήματα που χαρακτηρίζονται από τη μεγάλη τους διάδοση και χρήση.

4.1 Λογισμικό Συστήματος

Για να λειτουργήσει ένα υπολογιστικό σύστημα, εκτός από το υλικό του, είναι απαραίτητο και το λογισμικό, το σύνολο δηλαδή των προγραμμάτων που συντονίζουν τις λειτουργίες του υλικού και αξιοποιούν τις δυνατότητες του για τη χρήση του υπολογιστή ως εργαλείου.

Το λογισμικό χωρίζεται σε δύο μεγάλες κατηγορίες:

α) στο λογισμικό συστήματος

β) στο λογισμικό εφαρμογών

Στο λογισμικό εφαρμογών (application software), το οποίο θα εξετάσουμε σε επόμενο κεφάλαιο, συγκαταλέγονται τα διάφορα προγράμματα που έχουν αναπτυχθεί για την αντιμετώπιση εξειδικευμένων προβλημάτων των χρηστών. Όπως για παράδειγμα ο επεξεργαστής κειμένου, ειδικό λογισμικό για την έκδοση μισθοδοσίας των υπαλλήλων μίας επιχείρησης. Η επιλογή του κατάλληλου λογισμικού εφαρμογών γίνεται από τον ίδιο το χρήστη και εξαρτάται από τις ανάγκεςπου θέλει να καλύψει με τη χρήση του υπολογιστή. Για να χρησιμοποιηθεί, όμως, ο υπολογιστής ως εργαλείο, είναι απαραίτητο να διαθέτει ήδη το λογισμικό συστήματος, το οποίο εξαρτάται από το είδος του συγκεκριμένου υλικού.

Στο λογισμικό συστήματος (system software) συγκαταλέγονται όλα τα προγράμματα που έχουν σχέση με το συντονισμό της λειτουργίας του συστήματος και με τη διαχείριση των μονάδων τους. Τα προγράμματα αυτά χωρίζονται σε δύο μεγάλες κατηγορίες:

α) τα ειδικά εργαλεία

β) το λειτουργικό σύστημα